****

**ΕΛΛΗΝΙΚΗ ΔΗΜΟΚΡΑΤΙΑ Αριθ. μελέτης : 11 / 2024**

**ΝΟΜΟΣ ΚΥΚΛΑΔΩΝ**

**ΔΗΜΟΣ ΑΝΔΡΟΥ**

**Δ/ΝΣΗ ΤΕΧΝΙΚΟΥ & ΠΕΡΙΒΑΛΛΟΝΤΟΣ**

|  |
| --- |
| **Υπηρεσίες συντήρησης και λειτουργίας ΕΕΛ, αντλιοστασίων αποχέτευσης, μονάδας αφαλάτωσης υφάλμυρου νερού Μπατσίου και δικτύου τηλεμετρίας ύδρευσης – αποχέτευσης Δήμου Άνδρου** |

# ΤΙΜΟΛΟΓΙΟ ΠΡΟΣΦΟΡΑΣ

ΓΕΝΙΚΟΙ ΟΡΟΙ

1. Αντικείμενο του παρόντος Τιμολογίου είναι ο καθορισμός των τιμών μονάδος με τις οποίες θα εκτελεσθούν οι υπηρεσίες συντήρησης και λειτουργίας των βιολογικών καθαρισμών Χώρας Άνδρου και Όρμου Κορθίου, των αντλιοστασίων αποχέτευσης Χώρας Άνδρου, Όρμου Κορθίου, Γαυρίου και Μπατσίου, της Μονάδας Αφαλάτωσης υφάλμυρου νερού Αγίας Μπατσίου και του δικτύου τηλεμετρίας ύδρευσης – αποχέτευσης Δήμου Άνδρου, σύμφωνα με την Τεχνική Έκθεση της μελέτης.
2. Στις τιμές μονάδος του παρόντος Τιμολογίου, που αναφέρονται σε μονάδες περαιωμένης υπηρεσίας για όλες τις εργασίες που θα εκτελεσθούν στα όρια του Δήμου Άνδρου, σύμφωνα με την Τεχνική Έκθεση της μελέτης. περιλαμβάνονται:
3. Όλες οι απαιτούμενες δαπάνες για την πλήρη και έντεχνη εκτέλεση της υπηρεσίας, σύμφωνα με τους όρους του παρόντος και των εγγράφων της σύμβασης του έργου.
4. "Κάθε δαπάνη" γενικά, έστω και αν δεν κατονομάζεται ρητά αλλά είναι απαραίτητη για την πλήρη και έντεχνη εκτέλεση της υπηρεσίας. Εξαιρούνται οι δαπάνες που αναφέρονται στο κεφάλαιο Α.1 της Τεχνικής Έκθεσης ως κατονομαζόμενες δαπάνες που βαρύνουν τον Δήμο Άνδρου. Καμία αξίωση ή διαμφισβήτηση δεν μπορεί να θεμελιωθεί που να έχει σχέση με το είδος και την απόδοση των μηχανημάτων, την ειδικότητα και τον αριθμό του εργατοτεχνικού προσωπικού, όπως και την δυνατότητα χρησιμοποίησης ή όχι μηχανικών μέσων.
5. Σύμφωνα με τα παραπάνω, ενδεικτικά και όχι περιοριστικά, μνημονεύονται (για απλή διευκρίνιση του όρου "κάθε δαπάνη") οι παρακάτω δαπάνες που περιλαμβάνονται στο περιεχόμενο των τιμών του παρόντος Τιμολογίου:
   * 1. Οι δαπάνες των κάθε είδους επιβαρύνσεων στα υλικά από φόρους, δασμούς, ειδικούς φόρους κ.λπ. [πλην Φόρου Προστιθέμενης Αξίας (Φ.Π.Α.)]

Ρητά καθορίζεται ότι σε κάθε τιμή μονάδας περιλαμβάνονται οι δασμοί και λοιποί φόροι, κρατήσεις, τέλη εισφοράς και δικαιώματα για προμήθειες εξοπλισμού και εφοδίων της μεταφοράς. Κατά συνέπεια και σύμφωνα με τις διατάξεις του άρθρου 26 του Κώδικα Νόμων για Τελωνειακό Δασμολόγιο εισαγωγής και με τις διατάξεις του νόμου 3215/1955 δεν παρέχεται ουσιαστικά στην Υπηρεσία, που θα εποπτεύσει την εκτέλεση της υπηρεσίας, ή σε άλλη Υπηρεσία, η δυνατότητα να εγκρίνει χορήγηση οποιασδήποτε βεβαίωσης για την παροχή οποιασδήποτε ατέλειας ή απαλλαγής από τους δασμούς και τους υπόλοιπους φόρους, εισφορές και δικαιώματα στα υλικά και είδη εξοπλισμού της μεταφοράς, ούτε στους ενδιαφερόμενους δικαίωμα να ζητήσουν χορήγηση τέτοιας ατέλειας ή απαλλαγής έμμεσα ή άμεσα.

Οι δαπάνες προμήθειας και μεταφοράς στους τόπους ενσωμάτωσης ή και αποθήκευσης, φύλαξης, επεξεργασίας και προσέγγισης όλων ανεξάρτητα των υλικών, κυρίων και βοηθητικών ενσωματωμένων και μη, που είναι αναγκαία για την έντεχνη εκτέλεση της υπηρεσίας με όλες τις απαιτούμενες φορτοεκφορτώσεις, χαμένους χρόνους μεταφορικών μέσων και τις κάθε είδους μετακινήσεις μέχρι και την πλήρη ενσωμάτωση (ή/και χρήση τους) ή/και μεταφοράς, σύμφωνα με τα παραπάνω, των περισσευμάτων ή/και άχρηστων υλικών στους κατάλληλους χώρους απόρριψης, λαμβανομένων υπόψη των οποιωνδήποτε περιβαλλοντικών περιορισμών που θα ισχύουν.

1. Οι δαπάνες μισθών, ημερομισθίων, υπερωριών, ασφαλίσεις (στο Ι.Κ.Α./ΕΦΚΑ, ασφαλιστικές εταιρίες, άλλους ημεδαπούς ή/και αλλοδαπούς ασφαλιστικούς οργανισμούς, κ.λπ. κατά περίπτωση, όπως απαιτείται), δώρων εορτών, επιδόματος αδείας, κ.λπ., κάθε είδους επιστημονικού και διευθύνοντος της υπηρεσίας προσωπικού, του ειδικευμένου ή όχι προσωπικού των γραφείων, εργοταξίων, μηχανημάτων, συνεργείων κ.λπ. ημεδαπού ή αλλοδαπού εργαζομένου στον τόπο του έργου ή άλλου (εντός και εκτός της Ελλάδος).
2. Οι δαπάνες για την κινητοποίηση του Αναδόχου της εξεύρεσης (ενοικίαση ή αγορά), κατασκευή, οργάνωση, διαρρύθμιση, κ.λπ. των εργοταξιακών χώρων που ενδεχομένως απαιτηθούν, τις εγκαταστάσεις σε αυτούς, τις παροχές νερού, ηλεκτρικού ρεύματος, τηλεφώνου και λοιπών ευκολιών, τις σχετικές συνδέσεις, την εγκατάσταση γραφείων Αναδόχου, εφόσον αυτό απαιτείται.
3. Οι δαπάνες λειτουργίας όλων των εργοταξιακών εγκαταστάσεων και ευκολιών που ενδεχομένως απαιτηθούν, καθώς και οι δαπάνες απομάκρυνσης των εγκαταστάσεων αυτών μετά την περαίωση της υπηρεσίας και η αποκατάσταση του χώρου σε βαθμό αποδεκτό από την Υπηρεσία εφόσον αυτό απαιτείται.
4. Οι δαπάνες για κάθε είδους ασφαλίσεις (εργασιακή, μεταφορών, μηχανημάτων, προσωπικού εγκαταστάσεων κ.λπ.).
5. Οι δαπάνες διάθεσης, προσκόμισης και λειτουργίας των μηχανημάτων και λοιπού εξοπλισμού, που απαιτούνται για την εκτέλεση της υπηρεσίας, μέσα στις οποίες περιλαμβάνονται τα μισθώματα, η μεταφορά, η συναρμολόγηση, η αποθήκευση, η φύλαξη και η ασφάλιση αυτών, η επιβάρυνση λόγω απόσβεσης, η επισκευή, η συντήρηση, η άμεση αποκατάσταση (όπου επιβάλλεται η χρήση τους για την διατήρηση του χρονοδιαγράμματος), οι ημεραργίες για οποιαδήποτε αιτία, η απομάκρυνση αυτών μαζί με την τυχόν απαιτούμενη διάλυση μετά το τέλος των εργασιών, οι άγονες μετακινήσεις, τα απαιτούμενα καύσιμα, λιπαντικά, ανταλλακτικά κ.λπ.

Τα παραπάνω ισχύουν τόσο για τα τυχόν μηχανήματα που θα χρησιμοποιούνται για την εκτέλεση της υπηρεσίας, όσο και για τυχόν άλλα που θα ευρίσκονται επί τόπου των εργασιών έτοιμα για λειτουργία (έστω και αν δεν χρησιμοποιούνται) για την αντικατάσταση άλλων μηχανημάτων σε περίπτωση βλάβης ή για οποιαδήποτε άλλη αιτία, η οποία προκύπτει κατά ρητό τρόπον, ή προκύπτει κατά έμμεσο τρόπο, προκειμένου να εξασφαλισθούν απαιτήσεις περί την εκτέλεση της υπηρεσίας που συνεπάγονται την ύπαρξη εφεδρικών μηχανημάτων, ή ακόμη και στην περίπτωση που ο Ανάδοχος θεωρήσει αναγκαία την ύπαρξη εφεδρικών μηχανημάτων για την εκτέλεση της υπηρεσίας.

1. Οι δαπάνες καθυστερήσεων, μειωμένης απόδοσης, μετακινήσεων μηχανημάτων και προσωπικού για την εκτέλεση της υπηρεσίας, λόγω των δυσχερειών που θα προκύψουν από την υπάρχουσα κυκλοφορία (πεζών, οχημάτων και λοιπών μέσων μετακίνησης του κοινού γενικά, τις κυκλοφοριακές και ακτοπλοϊκές απαγορεύσεις και αποκλεισμούς γενικά ή και λόγω των δυσχερειών που πιθανόν θα προκύψουν κατά την απόθεση υλικών ή μηχανημάτων σε νόμιμο χώρο).
2. Οι δαπάνες πρόσθετων εργασιών και λήψης συμπληρωματικών μέτρων ασφάλειας για τη μη παρακώλυση της ομαλής κυκλοφορίας πεζών, οχημάτων και λοιπών μέσων διακίνησης του κοινού γενικά στην περιοχή παροχής της υπηρεσίας και στις γειτνιάζοντες και επηρεαζόμενες περιοχές απ' αυτά.
3. Οι δαπάνες για δικαιώματα χρησιμοποίησης κατοχυρωμένων μεθόδων, ευρεσιτεχνιών, εφευρέσεων κ.λπ. με οποιονδήποτε τρόπο, για την έντεχνη εκτέλεση της υπηρεσίας.
4. Οι δαπάνες για την δημιουργία πρόσβασης και κάθε είδους προσπελάσεων, για την κατασκευή των δαπέδων εργασίας και γενικά για κάθε βοηθητική κατασκευή που θα απαιτηθεί σε οποιοδήποτε στάδιο εργασιών, περιλαμβανόμενων και των δαπανών για την αποξήλωση και απομάκρυνσή τους.
5. Οι δαπάνες για την πρόληψη αλλά και την αποκατάσταση ζημιών σε έργα και εγκαταστάσεις που οφείλονται σε υπαιτιότητα του Αναδόχου.
6. Οι δαπάνες εξασφάλισης αναγκαίων χώρων για την εναπόθεση των εργαλείων, μηχανημάτων κ.λ.π.
7. Οι δαπάνες έκδοσης αδειών, κάθε είδους εργασιών από τις αρμόδιες Δημόσιες Υπηρεσίες εκτός αν περιγράφεται διαφορετικά στα άρθρα του Τιμολογίου.
8. Γενικά όλες οι υπόλοιπες ειδικές δαπάνες που βαρύνουν τον Ανάδοχο.

Ο Φόρος Προστιθέμενης Αξίας (Φ.Π.Α.) επί των Τιμολογίων του Αναδόχου επιβαρύνει τον Κύριο του Έργου.

Όλες οι τιμές τιμολογίου αναφέρονται σε πλήρως ολοκληρωμένες εργασίες, περιλαμβάνει δε σε αυτές κάθε δαπάνη που δεν αναφέρεται ρητά αλλά είναι απαραίτητη για την πλήρη εκτέλεση της υπηρεσίας.

## ΑΡΘΡΟ 10

**Υπηρεσίες συντήρησης και λειτουργίας βιολογικών καθαρισμών, αντλιοστασίων αποχέτευσης, Μονάδας Αφαλάτωσης υφάλμυρου νερού Μπατσίου και δικτύου τηλεμετρίας ύδρευσης – αποχέτευσης Δήμου Άνδρου.**

Θα γίνουν όλες οι απαραίτητες εργασίες για την απρόσκοπτη λειτουργία και συντήρηση της Εγκατάστασης Επεξεργασίας Λυμάτων (ΕΕΛ) Χώρας Άνδρου και των αντλιοστασίων αποχέτευσης, της Εγκατάστασης Επεξεργασίας Λυμάτων (ΕΕΛ) Όρμου Κορθίου και των αντλιοστασίων αποχέτευσης, καθώς και των αντλιοστασίων αποχέτευσης Γαυρίου και Μπατσίου, της Μονάδας Αφαλάτωσης υφάλμυρου νερού Αγίας Μπατσίου και του δικτύου τηλεμετρίας ύδρευσης – αποχέτευσης Δήμου Άνδρου. Θα διασφαλίζεται η κανονική λειτουργία των εγκαταστάσεων όλο το 24ωρο, όλων των ημερών (εργασίμων και αργιών) του έτους. Όλες οι υπηρεσίες θα γίνονται σύμφωνα με την τεχνική έκθεση της μελέτης.

Για την παροχή της υπηρεσίας ο Ανάδοχος υποχρεούται να χρησιμοποιεί κατ’ ελάχιστον το παρακάτω προσωπικό με αποδεδειγμένη εμπειρία στο αντικείμενο:

* Έναν Χημικό Μηχανικό ή Υγιεινολόγο Μηχανικό ή Μηχανικό άλλης ειδικότητας με εμπειρία στην λειτουργία και συντήρηση Εγκαταστάσεων Επεξεργασίας Λυμάτων / υγρών αποβλήτων, ως επικεφαλής των εγκαταστάσεων και υπεύθυνος της παροχής υπηρεσίας.
* Έναν ηλεκτρολόγο ή μηχανολόγο μηχανικό ΑΕΙ ή ΤΕΙ, ως υπεύθυνο συντονισμού των συνεργείων συντήρησης - λειτουργίας των εγκαταστάσεων.
* Έναν ηλεκτρολόγο - ηλεκτροτεχνίτη
* Έναν μηχανοτεχνίτη
* Έναν υδραυλικό για την περιοχή Γαυρίου - Μπατσίου
* Έναν υδραυλικό για την περιοχή Χώρας Ανδρου – Ορμου Κορθίου
* Έναν εργάτη
* Δύο (2) Μηχανικούς Αυτοματισμού ή παραπλήσιας ειδικότητας, με τουλάχιστον πενταετή εμπειρία στον προγραμματισμό και ανάπτυξη εφαρμογών αυτοματισμού και εποπτείας συστημάτων βασισμένα σε PLC & SCADA, ως υπεύθυνους τηλεμετρίας – PLC

Η απαίτηση του Δήμου αφορά στην εύρυθμη λειτουργία των εγκαταστάσεων σε 24ωρη βάση, για την κάλυψη κάθε ανάγκης που θα προκύπτει οποιαδήποτε στιγμή (επιφυλακή προσωπικού) και για αυτό τον λόγο δεν ορίζεται και δεν εξετάζεται συγκεκριμένο ωράριο παρουσίας του προσωπικού.

Ο Ανάδοχος αναλαμβάνει την υποχρέωση της απρόσκοπτης λειτουργίας και συντήρησης του συνόλου των εγκαταστάσεων που αναφέρονται στην παρούσα υπηρεσία (βιολογικοί καθαρισμοί και αντλιοστάσια), ακόμη και σε περιπτώσεις εκτάκτων αναγκών (Κυριακές, αργίες, κτλ), εφόσον είναι απαραίτητο. Επίσης στα καθήκοντα του Αναδόχου είναι η σύνταξη εκθέσεων σχετικά με την λειτουργία των εγκαταστάσεων, καθώς και η διενέργεια εργαστηριακών αναλύσεων σύμφωνα με εγκεκριμένο πρόγραμμα, το οποίο θα καλύπτει κατ’ ελάχιστον τις απαιτήσεις των περιβαλλοντικών όρων και της νομοθεσίας.

Ο ανάδοχος υποχρεούται να διατηρεί τους χώρους εργασίας καθαρούς και ευπρεπείς.

Ο ανάδοχος, χωρίς πρόσθετη αποζημίωση, θα είναι αποκλειστικά υπεύθυνος και θα διαθέτει κατ’ ελάχιστον τον κάτωθι εξοπλισμό επί τόπου στους χώρους των εγκαταστάσεων, προκειμένου να μπορεί να εκτελεί απρόσκοπτα τις εργασίες :

* Φορτηγό ανατρεπόμενο με γερανό (παπαγάλο) ανυψωτικής ικανότητας τουλάχιστον 1tn.
* Δύο (2) Ι.Χ. αυτοκίνητα με κλειστή καμπίνα.
* Πλυστικό μηχάνημα υψηλής πίεσης και απόδοσης.
* Πλήρη σειρά των απαιτούμενων εργαλείων για την λειτουργία και συντήρηση του εξοπλισμού.

(1 μήνας)

Τιμή (αριθμητικώς): …………………......................................

(ολογράφως) : …………………...................................... Ο Προσφέρων

|  |  |
| --- | --- |
| Άνδρος, 19-08-2024  Ο συντάξας  Ισίδωρος Νικολάου  Ηλεκτρολόγος Μηχανικός | Άνδρος, 22-08-2024 ΘΕΩΡΗΘΗΚΕ  Ο Αν. Προϊστάμενος Δ/νσης  Τεχνικού & Περιβάλλοντος  Κωνσταντίνος Γκλάρας  Πολιτικός Μηχανικός |